२०११ आइरीन चक्रवात
२०११ आइरीन चक्रवात एक समुद्री-तूफ़ान है जो अगस्त २०११ में आरम्भ हुआ था। यह तूफ़ान अन्ध महासागर में सक्रिय हुआ था और इसने अबतक बहुत से कैरिबियाई देशों में क्षति पहुँचाई है और अब यह तूफ़ान संयुक्त राज्य अमेरिका के पूर्वी तट की ओर बढ़ रहा है। इसका उद्गम लॅसर एण्टिलीज़ के पूर्व में है। इसक तूफ़ान से श्रेणी तीन और चार का खतरा है और इस तूफ़ान में हवाओं की गति १९० किमी/घ तक है। २७ अगस्त २०११ को संराअमेरिका में यह उद्घोषणा हुई की इस तूफ़ान के कारण न्यूजर्सी में १० लाख लोगों को अपने आवासों को छोड़ना पड़ सकता है। उत्तर कैरोलाइना में इस तूफ़ान के कारण २,७३,०० लोग बिजली के बिना थे, दो पिअर क्षतिग्रस्त हो गए, तीन लोग मारे गए। वर्जीनिया में भी एक बच्चा मारा गया।